جمهور رئیس  عدالت و ترقیات حزبی  رئیسی  رجب طیب ایردوغان، قطرگه قرشی باشله ‌تیلگن چیکلاو توغری بیر حرکت ایمس دیدی.
ایردوغان، عدالت و ترقیات حزبی باش مرکزیده اویوشتیریلگن 10.  فوق العاده‌ و بویوک ایلچیلر افطار ضیافتیده بیرگن بیاناتیده، بیردم لیک و همکارلیک که هر زماندن ینه‌ کوپراق  احتیاجی بولگن بیر دورده یوز بیرگن بو حادثه‌، اینیقسه‌ منطقه ‌ده‌ گی هیچ بیر اولکه‌ نینگ فایده‌ سیگه ایمس،  دیب بیلدیردی.
کورفز همکارلیک کینگشی اعضالری اوز آره ‌لریده  مسئله‌ نی اوز ارا ملاقات بیلن حل ایتیلیشی اینگ توغری یول ایکنینی افاده‌ ایتگن ایردوغان، بو دایره‌ ده قطر نینگ  ایلگری سورگن ایجابي اسلوبینی  تقدیر ایتگنینی معلوم قیلدی.
ایردوغان،
« ترور تشکیلاتلریگه قرشی فعال  کوره‌ شگن لرینی جوده‌ یخشی بیلگنیم قطر نینگ بو شکلده چیتلش گه  حرکت قیلیشی  هیچ بیر معما نینگ ییچیمی گه حصه‌ قوشمه ‌یدی. ترکيه صفتیده 15- جولای حربي تونتریش  بیرینچی ا‌ورینده بولیب، اینگ قیین کونلریمیزده هر دایم کوچلی حمایه ‌لرینی  حسس ایتگنیمیز کبی قطر بیلن علاقه‌ لریمیزنی  رواجلنتیریب دوام ایتتیره‌ میز. باشقه اولکه ‌لر قطر بیلن بولگن معمالری نینگ  ییچیمی موضوعسیده اوز مسوولیتیمیزنی بجا کیلتیریشگه  تیارمیز:» دیب معلوم قیلدی.
سوريه و  ترور موضوعلری باره‌ سیده هم توخته ‌گن جمهور رئیس، داعش نی یوق قیلیش اوچون جنایتچی باشقه‌ بیر ترور تشکیلاتی نینگ (PYD/YPG)نی دوره‌ گه کیریتیب،
« تاکتیک‌ سببی بیلن هم  بولسه اشغال ایتگن حدودلرده اتنیک تازه‌ لش فعالیتی یوریتگن، بعضی وقت ریجیم بیلن  بعضی وقت داعش بیلن همکارلیک قیلگن بیر ترور تشکیلاتینی حمایه‌ قیلیش هیچ قچان توغری بیر اسلوب ایمس. سیاسي ییچیم نظریه سی بولمه‌ گن، منطقه‌ نینگ تاریخي، سیاسي و مدني وضعیتیگه اعتبار بیرمه‌ گن بیر حرکت نینگ موفقیت آمدی یوق. اوزیدن باشقه‌  هیچ بیر  کیمسه‌ گه حیات حقی تنیمه‌ گن بیر تشکیلات  هیچ قچان دموکرا‌ت کوچ بوله‌ آلمه‌ یدی. بونده‌ ی بیر تشکیلاتنی تعریف ایته ‌دیگن بیر‌گینه افاده‌ ایسه  « ترور تشکیلاتی » بولیشی دیر، دیدی.
بولووچی ترور تشکیلاتی پی کاکا نینگ سوريه ‌ده‌ گی دوامی PYD/YPG نی حمایه‌ قیلگن اولکه‌ لرگه ناراضیلیک کورسه ‌تگن ایردوغان،
« فقط منطقه ‌ده‌ گی سیاستلریگه خدمت قیلگنی اوچون ترور تشکیلاتلریگه قرشی قرارلی بیر اسلوب کورسه‌ تیش اورنیگه اولرنی ، پولیس‌ کوچ» کبی تعریفلر بیلن آقله‌ گنلر حیاتی بیر خطا قیلگنلرینی جوده‌ یقین بیر زمانده انگله ‌یدیلر .تاریخ بیزگه بونده‌ ی بیر ینگلیشلردن  سونگره‌  اولیملی تهدیدلر صفتیده فایده ‌لنگنلرگه  قَیتگنینی کورسه ‌تگن دیر» دیب معلوم قیلدی.
ترور موضوعسیده ایکّی یوزله‌ مه ‌چیلیک  حرکت قیلگن اولکه ‌لر موجود بولگنینی و بو اسلوب بیزنی خفه‌ قیلماقده دیگن ایردوغان، هنوز هم « یخشی تروریست، یامان تروریست « دیب اییرگنلر موجود بولگنینی معلوم قیلدی.
جمهور رئیس، امریکا قوشمه‌ ایالتلری نینگ رقه عملیاتی بیلن تیگیشلی ایسه،
« PYD/YPG بیلن آلیب باریلگنینی ایته ‌دیلر،  خیرلی  بولسین دییمیز.  فقط بیزنینگ توپراقلریمیزگه قره ‌ته‌‌ تهدید و  هجوم بولسه جواب بیره ‌میز و  هیچ کیم‌ بیزدن ترور تشکیلاتلریگه  قرشی صبرلی حرکت قیلیشنی  کوته آلمه ‌س. نه‌ جنوب چیگره‌ میز بوییچه‌ نه‌ هم عراق نینگ شِمالیده، ترور گذرگاهی گه رخصت بیرمه ‌ی میز.»
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
